बाद में मांफी मांगी, ट्रोलर्स ने स्मृति ईरानी पर साधा निशाना.. बोले- आंटी नहीं तो क्या कहेंगे
Bollywood Actress Janhvi Kapoor Calls Union Textile Minister Smriti Irani (Aunty). जब जान्हवी कपूर की वजह से ट्रोल हुईं स्मृति ईरानी, ​​सोशल मीडिया पर यूजर्स ने लगाई क्लास
जान्हवी कपूर आज अपना 26वां बर्थडे मना रही हैं। इसी बीच सोशल मीडिया पर उनका एक पुराना वीडियो वायरल हो रहा है। इस वीडियो में जान्हवी स्मृति ईरानी को बार-बार आंटी बोल रही हैं। हालांकि बाद में जान्हवी ने आंटी बोलने पर माफी भी मांगी।
ये वीडियो स्मृति ईरानी ने अपने सोशल मीडिया हैंडल पर शेयर करते हुए बताया था कि पहले जान्हवी उन्हें आंटी कह रही थी, फिर प्यार से उन्होंने माफी भी मांगी। जिसके बाद से ही सोशल मीडिया यूजर्स स्मृति ईरानी को ट्रोल करने लगे।
आंटी कहने पर स्मृति ईरानी ने कहा- ये आज कल के बच्चे 
ये मामला 2018 का है, जब एयरपोर्ट पर स्मृति ईरानी से जान्हवी कपूर टकरा गई थीं। जिसका वीडियो स्मृति ईरानी ने अपने सोशल मीडिया पोस्ट किया था। इस वीडियो के कैप्शन में स्मृति ईरानी ने लिखा था- किसी दूसरे के द्वारा शूट किया गया मोमेंट…जब जाह्नवी कपूर आपको लगातार आंटी कह रही हो और फिर प्यार से माफी मांगे और आप कहें, कोई बात नहीं बेटा। ये आज कल के बच्चे।
सोशल मीडिया यूजर्स ने स्मृति ईरानी को किया ट्रोल 
स्मृति ईरानी के इस कैप्शन पर सोशल मीडिया यूजर्स ने उन्हें बहुत ट्रोल किया था। एक यूजर ने कमेंट कर लिखा था- आप पॉलिटिक्स में क्यों आ गईं आपको टीवी सीरियल्स में ही काम करना चाहिए था। वहीं दूसरे ने लिखा- अब आंटी को आंटी नहीं तो क्या बोलेंगे।
स्मृति ईरानी के सपोर्ट में भी उतरे यूजर्स 
वहीं कुछ यूजर्स ने स्मृति ईरानी के इस ह्यूमर की सरहना भी की। एक यूजर ने लिखा था- किसी को ये नहीं दिख रहा है कि उन्होंने जान्हवी को बेटा बोला है। लोग बस आंटी बोलने पर कमेंट कर रहे हैं, हद है।
जान्हवी रूमर्ड ब्वॉयफ्रेंड शिखर पहाड़िया के साथ सेलिब्रेट करेंगी ये बर्थडे
रिपोर्ट्स का दावा है कि जान्हवी अपना ये बर्थडे मनाने विदेश रवाना हुईं हैं। हाल ही में उनके साथ रूमर्ड ब्वॉयफ्रेंड शिखर पहाड़िया भी एयरपोर्ट पर स्पाॅट किए गए थे। साथ ही उनके पापा बोनी कपूर और बहन खुशी कपूर भी दिखाई दी थीं।
जान्हवी कपूर के अपकमिंग प्रोजेक्ट्स 
जान्हवी फिलहाल नितेश तिवारी की फिल्म 'बवाल' में वरुण धवन के साथ काम कर रही हैं। ये फिल्म इसी साल रिलीज होगी। इसके अलावा उनके पास 'दोस्ताना 2' और 'मिस्टर एंड मिसेज माही' जैसी फिल्में हैं।
जयपुर में जाह्नवी कपूर ने किया डांस
जयपुर में शनिवार की रात जाह्नवी कपूर से लेकर विद्या बालन तक ने अपनी परफॉर्मेंस से खूब तालियां बटोरीं। अपनी पहली फिल्म धड़क के गाने 'झिंग झिंग झिंगाट..' पर जाह्नवी कपूर और विद्या बालन ने गाने 'हू ला ला...' पर डांस किया। एक्टर आदित्य रॉय कपूर ने भी सिंगर का गिटार लेकर अपने टैलेंट का लोहा मनवाया। जाह्नवी ने बताया- कोरोना में जब खुद के साथ समय बिताने का मौका मिला तो लगा मैं कितना टूट गई थी। बिना किसी वजह के रेस में भाग रही हूं। ऐसे लोगों के साथ घूम रही थी, जो मुझे पसंद भी नहीं। सबसे बड़ी भूल थी कि मैं ऑडियंस के जरिए मां का प्रेम तलाशने लगी थी। पढ़े पूरी खबर...